# Wīwī

|  |
| --- |
| République françaiseTūwehe Wīwī** |
|

|  |  |
| --- | --- |
|  |  |
| Pīwari | Tohu |

 |
| Pepeha: *Liberté, Égalité, Fraternité* “Rangatiratanga, Ōritetanga, Kotahitanga” |
| Ngaringari: “*La Marseillaise*” |
| Wīwī |
| **Tāone matua** (me te tāone nui) | Parī |
| **Reo whaimana** | Wīwī |
| Kāwanatanga |
| • Āhua | Tūwehe Kotahi Āhua-Perehitini |
| • Perehitini | Emmanuel Macron (Renaissance) |
| • Pirimia | Sébastien Lecornu |
| Whakaūkanga |   |
| • Tū Wīwī | 843 (Tiriti o Verdun)  |
| • Tuhiture nāianei | 1958 (Tūwehe 5)  |
| Mema o te EU | 25 Poutū-te-rangi 1957 |
| Rahi |
| • Katoa | 674843 km² (40th) 260558 sq mi  |
| Taupori |
| • Hānuere 1, 2016 tau tata |
| • Total{{{FR\_foot}}} | 66,991,000 (20) |
| • Wīwī Pātata | 61,875,822 (20) |
| • Kiato | 116/km² (89) 295/sq mi |
| GDP (tautapa) | 2006 tau tata |
| • te katoa | US $2232 miriona miriona (6) |
| • mā ia tangata | US $35,404 (18) |
| **HDI**  (2005) | 0.952 (nui) (10) |
| Moni | Euro (`EUR,    XPF`) |
| Wāhiwā | CET (UTC+1) |
| • Raumati (DST) | CEST (UTC+2) |
| Tohu ipurangi | .fr |
| Tohu waea | +33 |

Ko **Wīwī**, arā te **Tūwehe Wīwī** (reo Wīwī: République française‎), tētahi whenua e noho ana ki te hauāuru o Ūropi, ahakoa he rohe, he moutere hoki ōna ki ētahi atu paparahi. Ka tapaina auautia te whenua nei e ōna kainoho ko “L’Hexagone” (Te Tapaono) nā te āhuahanga o tōna whenua.

Ka rere a Wīwī mai te Moana Rōwhenua ki te Hawai Ingarangi me te Moana Raki, ā, mai te Awa Rine ki te Moana Ranatiki. Noho pātata ai a Wīwī (mai te raki, me te matawā) ki a Pehiamu, Rakapuō, Tiamana, Huiterangi, Itāria, Manako, Pāniora me Ānatōra. Mā ōna rohe me ōna takiwā tāwāhi ka noho pātata hoki a Wīwī ki a Parīhi me Hurināme (ki te taha o te Guiana Wīwī), ā, ki ngā Antile Hōrana (ki te taha o Hato-Martino). Kua honoa hokia a Wīwī ki te Kīngitanga Kotahi mā te Ana Hawai e rere ana o raro o te Hawai Ingarangi.

Whaihoki ōna rohe me ōna takiwā tāwāhi, 675,417 km² tō Wīwī rahinga whenua, ā, 66.9 miriona ōna kainoho. Ko te reo Wīwī te reo whaimana o te tūwehe nei. Atu i te nohoanga kāwanatanga, ko tōna tāone matua, a Parī, te tino wāhi matua, taupori mai, ōhanga mai, tikanga hoki mai.

He kāwanatanga māngai manapori tō te Tūwehe Wīwī, ka whakahaerea hei tūwehe tūtahi āhua-perehitini. Kua whakahuaina ōna kawa matua i te Whakapuakitanga Tika Tangata. Ko ia tētahi o ngā whenua kaiū i te Kotahitanga Ūropi, te rohe euro me te rohe Shengen, ā, he nui atu tōna rahinga whenua i ērā atu peke. He kaiū hoki ia i te Kotahitanga Aorere, ā, he mema o te Whrankowhoni, te G8, te Whakahaere Ruruku Whakahiato Ōhanga (OECD). Koia tētahi o ngā peke toitū e rima o tō te Kotahitanga Aorere Rūnanga Haumaru; he whenua mana karihi whākī hoki.

Kei a Wīwī te ōhanga tuarima i te ao. He ōhanga ōhoko tōna, ahakoa te wawaotanga kāwanatanga maha mai te mutunga o te Pakanga Aorere Tuarua. Mai ngā tau 1980 a te kāwanatanga e puta haere i tōna ōhanga, me te hoko atu i ētahi hinonga kāwanatanga o muri. Ko ia te whenua pōwhiri tuatahi o te ao, me ōna wae tāpoi tāwāhi e 79 miriona ia tau (whaihoki ngā kaūmanga, engari atu i ngā tāngata iti iho i te 24 hāora ā rātou noho ki Wīwī).

Nō ngā rautau 18 me 19 i hangaia e Wīwī tētahi o ngā emepaea nui rawa o tōna wā, e toro atu ana mai te uru o Āwherika ki te tongauru o Āhia, ā, kua āta awe ngā tikanga me ngā tōrangapū o ēnā rohe. Koia rā te mea e kōrerohia tonutia ana te reo Wīwī ki ētahi whenua e 20, nui atu rānei, hei reo tuatahi, hei reo whaimana, hei reo whakahaere rānei.

## Ngā tāone nui

* Parī
* Marseille
* Lyon
* Toulouse
* Nīhi
* Strasbourg
* Nantes
* Bordeaux

## Tohutoro